Μέλανθος

Στην ελληνική μυθολογία ο Μέλανθος ήταν ήρωας, απόγονος του βασιλιά της Μεσσηνίας Νηλέως και γιος του Ανδροπόμπου. Οι Ηρακλείδες τον έδιωξαν από την Πύλο, οπότε εγκαταστάθηκε στην Αττική, όπου και πολιτογραφήθηκε.

Σύμφωνα με την μυθολογία, ο βασιλιάς των Βοιωτών Ξάνθος διεξήγαγε πόλεμο εναντίον της Αθήνας. Κατά την διάρκεια του πολέμου, προκάλεσε τον βασιλιά της Αθήνας Θυμοίτη, σε μονομαχία για την ανάδειξη του νικητή. Ο Θυμοίτης φοβούμενος να αντιμετωπίσει τον Ξάνθο, έστειλε στην θέση του τον Μέλανθο.id=CSatY6CEYuYC&dq=xanthus+a+theban+kings&pg=PA432  page 432 A  history of Greece, Volume 1 (Google Books) Connop Thirlwall Ο Μέλανθος κατάφερε να νικήσει τον Ξανθό με δόλο. Ενώ οι δύο πλησίαζαν ο ένας τον άλλον στο πεδίο της μάχης, ο Μέλανθος παραπονέθηκε στον αντίπαλο του πως η αναμέτρηση δεν ήταν δίκαιη, επειδή πίσω από τον Ξάνθο βρίσκονταν και ένα δεύτερο άτομο, ντυμένο με δέρμα μαύρης κατσίκας (θεωρείται από τους αρχαίους πως ήταν ο Διόνυσος). Όταν ο Ξάνθος γύρισε το κεφάλι του για να δει ποιός ήταν μαζί του, ο Μέλανθος τον σκότωσε με το όπλο του, κερδίζοντας έτσι την μονομαχία. Νικητής, επέστρεψε στην Αθήνα όπου ανέτρεψε τον Θυμοίτη και έγινε ο νέος βασιλιάς.Chisholm, Hugh, ed. (1911). "Apaturia". Encyclopædia Britannica. Vol. 2 (11th ed.). Cambridge University Press. p. 160. Ο Μέλανθος απέκτησε παιδιά και ένα από αυτά ήταν ο μετέπειτα βασιλιάς των Αθηνών Κόδρος. Μια άλλη έκδοση των γεγονότων από τον Παυσανία αναφέρει πως ο Ανδρόπομπος, ήταν αυτός που νίκησε τον Ξάνθο.

Η νίκη του Μέλανθου στην μονομαχία έγινε η βάση για την γιορτή Απατούρια, η οποία γιορτάζονταν από όλους τους Ίωνες, εκτός των Κολοφωνίων και των Εφεσίων.Σχολιαστής Αριστοφάνη, Αχαρνείς, 146.

Σύμφωνα με άλλη παράδοση, όταν ο Μέλανθος έφυγε από την Πύλο, έλαβε ένα δελφικό χρησμό ότι έπρεπε να εγκατασταθεί στον τόπο εκείνο όπου θα του προσέφεραν ως γεύμα μία κεφαλή και πόδια. Περνώντας από την Ελευσίνα οι ιερείς του προσέφεραν την κεφαλή και τα πόδια του ζώου που μόλις είχαν θυσιάσει, και έτσι ο Μέλανθος εγκαταστάθηκε εκεί.

Παραπομπές

Πηγές
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969, σελ. 594

Μελανθος